
Parlamentul  României

Camera  Deputaţilor

                  Nr.23/85/2002

BIROUL PERMANENT

AL CAMEREI DEPUTAŢILOR

DOMNULUI PREŞEDINTE

VALER DORNEANU



În conformitate cu prevederile Regulamentului Camerei Deputaţilor, vă înaintăm, alăturat, Raportul asupra proiectului de Lege pentru ratificarea Acordului privind transportul internaţional ocazional de călători cu autocarul şi autobuzul (Acordul INTERBUS), semnat de România la Bruxelles, la 2 octombrie 2000, primit cu actul nr.189 din 15 aprilie 2002.



În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,

István Antal

RAPORT

asupra proiectului de Lege pentru ratificarea Acordului privind transportul internaţional ocazional de călători cu autocarul şi autobuzul (Acordul INTERBUS), semnat de România la Bruxelles,

 la 2 octombrie 2000



1. Comisia pentru industrii şi servicii a fost sesizată pentru avizare şi dezbatere în fond, în procedură de urgenţă, cu proiectul de Lege pentru ratificarea Acordului privind transportul internaţional ocazional de călători cu autocarul şi autobuzul (Acordul INTERBUS), semnat de România la Bruxelles, la 2 octombrie 2000, trimis cu actul nr.189 din 15 aprilie 2002.



Proiectul de lege a fost avizat favorabil de Consiliul Legislativ cu nr.381/20.03.2002.



Proiectul de lege a fost avizat favorabil, în forma propusă de Guvern de Comisia pentru politică externă, cu nr.189/17.04.2002 şi de Comisia juridică, de disciplină şi imunităţi, cu nr.398/15.04.2002.



Acordul privind transportul internaţional ocazional de călători cu autocarul şi autobuzul, a fost semnat de România în conformitate cu prevederile Acordului de asociere dintre România şi Uniunea Europeană, referitoare la încheierea unor acorduri speciale de transport în vederea dezvoltării şi liberalizării transporturilor.



2. În raport de obiectul şi conţinutul său, proiectul de lege face parte din categoria legilor ordinare.



3. Proiectul de lege a fost examinat în şedinţa comisiei din 24 aprilie 2002. La lucrările comisiei au participat specialişti din Ministerul Afacerilor Externe şi Ministerul Lucrărilor Publice, Transporturilor şi Locuinţei.



4. La lucrările comisiei au fost prezenţi 22 deputaţi din totalul de 26 deputaţi membri ai comisiei.



Raportul comisiei a fost adoptat în unanimitate de către membrii comisiei prezenţi la lucrări.


5. Proiectul de lege a fost trimis, pentru adoptare, Camerei Deputaţilor cu Decretul nr.280 din 9 aprilie 2002.



În urma dezbaterii, Comisia pentru industrii şi servicii propune adoptarea proiectului de lege în forma prezentată.

                   PREŞEDINTE,                                    SECRETAR,

                     István Antal                                      Cristian Buzea

Expert,

Daniel Bădina

